SPVI ทะยาน 12% ทำสถิติออลไทม์ไฮ โบรกฯ คาดกำไรปีนี้โตกว่า 51% รับยอดขายไอโฟนหนุน
SPVI ทะยาน 12% ทำสถิติออลไทม์ไฮ โบรกฯ คาดกำไรปีนี้โตกว่า 51% รับยอดขายไอโฟนหนุน ล่าสุดอยู่ที่ 6.50 บาท บวก 0.70 บาท หรือ 12.07% มูลค่าซื้อขาย 94.46 ล้านบาท
SPVI ทะยาน 12% ทำสถิติออลไทม์ไฮ โบรกฯ คาดกำไรปีนี้โตกว่า 51% รับยอดขายไอโฟนหนุน ล่าสุดอยู่ที่ 6.50 บาท บวก 0.70 บาท หรือ 12.07% มูลค่าซื้อขาย 94.46 ล้านบาท
19 เม.ย. 2564

ผู้สื่อข่าวรายงานว่า ราคาหุ้น บริษัท เอส พี วี ไอ จำกัด (มหาชน) หรือ SPVI ล่าสุด ณ เวลา 11.21 น. อยู่ที่ 6.50 บาท บวก 0.70 บาท หรือ 12.07% สูงสุดที่ 6.60 บาท ต่ำสุดที่ 5.95 บาท ด้วยมูลค่าซื้อขาย 94.46 ล้านบาท ทั้งนี้ ราคาหุ้นปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์เอ็ม เอ ไอ (mai) เมื่อวันที่ 19 ธ.ค.2556

โดย บล.เอเซีย พลัส ระบุในบทวิเคราะห์ แนะนำหุ้น SPVI ให้ราคาเป้าหมายที่ 6.92 บาท กระแส iPhone รุ่นใหม่รองรับ 5G ยังร้อนแรงต่อจากไตรมาส 4/63 สะท้อนจากทั้งทั่วโลก ทั้งตัวเลขยอดขายผู้ผลิตชิป iPhone ในไต้หวัน, ยอดขาย iPhone จีนเติบโต 2 เท่าตัว บวกกับแผนเปิดสาขาใหม่ปีนี้ที่เชิงรุกกว่าคาด พร้อมคาดกำไรปีนี้เติบโตกว่า 51% เมื่อเทียบจากปีก่อน อยู่ที่ 111 ล้านบาท